laion/Wikipedia-Exotic huggingface dataset:
כרמלה קורן

כרמלה קורן (Carmela Corren;‏ 13 בפברואר 1938 – 16 בינואר 2022) הייתה זמרת ושחקנית ישראלית. עיקר הצלחתה היה במהלך שנות ה-60 וה-70 בגרמניה, אוסטריה ושווייץ. ייצגה את אוסטריה באירוויזיון 1963. כרמלה קורן (בִּיזמן) נולדה בתל אביב. את שירותה בצה"ל עשתה בתזמורת חיל האוויר. בשנת 1956, במהלך ביקור בישראל, גילה אותה המנחה האמריקאי הנודע אד סאליבן ושכנע אותה להופיע בתוכניתו הפופולרית "המופע של אד סאליבן". קורן הופיעה בדרום אפריקה יחד עם קליף ריצ'רד. בהמשך הופיעה במספר סרטים ותוכניות טלוויזיה. בתחילת שנות ה-60 התפרסמה בעיקר בגרמניה, אוסטריה ושווייץ. בשנת 1963 ייצגה את אוסטריה בתחרות האירוויזיון עם השיר בשפה הגרמנית "Vielleicht geschieht ein Wunder" ("אולי יתרחש נס") והגיעה למקום השביעי. פזמונה "שושנה של סנטה מוניקה" זכה במקום הראשון בפסטיבל השירים הלאומי של גרמניה. בין השנים 1966–1970 הייתה נשואה למפיק המוזיקלי הורסט גייגר, עימו הביאה לעולם בת ובן. מאז שנות ה-80 התגוררה בפלורידה שבארצות הברית. קורן נפטרה ב-16 בינואר 2022, בגיל 83, בהוליווד, פלורידה. מדיה וקבצים בנושא כרמלה קורן בוויקישיתוף אתר האינטרנט הרשמי של כרמלה קורן (בגרמנית) כרמלה קורן, סרטונים בערוץ היוטיוב כרמלה קורן, במסד הנתונים הקולנועיים IMDb (באנגלית) כרמלה קורן, במסד הנתונים הקולנועיים KinoPoisk (ברוסית) כרמלה קורן, באתר אפל מיוזיק (באנגלית) כרמלה קורן, באתר ספוטיפיי כרמלה קורן, באתר Last.fm (באנגלית) כרמלה קורן, באתר AllMusic (באנגלית) כרמלה קורן, באתר MusicBrainz (באנגלית) כרמלה קורן, באתר דיזר כרמלה קורן, באתר Yandex.Music (ברוסית) כרמלה קורן, באתר Discogs (באנגלית) כרמלה קורן, באתר Genius כרמלה קורן, באתר SecondHandSongs כרמלה קורן, באתר טיידל (באנגלית) כרמלה קורן, באתר סטריאו ומונו דודי פטימר נותן במה לשירים שנעלמו - והפעם: שיריה של כרמלה קורן, הקלטה מתוכניתו של גבי גזית ברדיו 103FM בלי נטע ברזילי: 15 רגעים גדולים בתולדות האירוויזיון, הארץ כרמלה קורן לאחר 10 שנים מעריב, 26 באפריל 1973 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Con Calma

Con Calma (באנגלית: Calmly; בעברית: ברוגע) הוא סינגל שהוקלט על ידי הזמר הפוארטו ריקני דדי יאנקי ביחד עם הזמר-ראפר הקנדי סנאו. השיר יצא לאור ב-24 בינואר 2019, על ידי חברת התקליטים "סרטל", כסינגל שלא מתוך אלבום. השיר הוא גרסה מחודשת לשיר "Informer" שיצא לאור בשנת 1992 על ידי סנואו שמתארח בשיר המושר בספרדית (על ידי יאנקי) ובאנגלית (על ידי סנואו) לשיר יצא גרסת רמיקס עם הזמרת האמריקאית קייטי פרי אשר יצא לאור בתאריך 19 באפריל 2019. הווידאו קליפ המלא שיצא עבור השיר הועלה לערוץ היוטיוב של דדי יאנקי ב-23 בינואר 2019, בסמוך לצאתו כסינגל. קליפ השיר בוים על ידי מרלון פנה וצולם בלוס אנג'לס וטורונטו. בקליפ ניתן לראות אימוג'י של דדי יאנקי יחד עם צוות רחב של רקדנים. נכון לדצמבר 2020, מונה הצפיות של הקליפ עומד על מעל 2.2 מיליארד צפיות. מבחינה מסחרית, השיר הגיע למקומות גבוהים ביותר מ-15 מדינות, ונכנס לטופ 10 בשבע מדינות נוספות. בארצות הברית הסינגל קיבל את המקום ה-48 במצעד הבילבורד הוט 100 האמריקאי - אשר הופך את הזמר סנואו המתארח בשיר לשיר הראשון שלו שנכנס למצעד זה אחרי יותר מ-25 שנה, ולמקום השני במצעד Hot Latin Songs. מידע על הסינגל "Con Calma" באתר מיוזיק בריינז מידע על היצירה "Con Calma" באתר Discogs מילות השיר "Con Calma" באתר Genius סרטון השיר "Con Calma" באתר יוטיוב Con Calma (feat. Snow) - Single by Daddy Yankee (באנגלית אמריקאית), נבדק ב-2019-04-22 HITS Daily Double : Rumor Mill - THE NEXT CHAPTER FOR "CON CALMA" (UPDATE), HITS Daily Double (באנגלית) Try the TIDAL Web Player, listen.tidal.com (באנגלית) Daddy Yankee (2019-01-23), Daddy Yankee & Snow - Con Calma (Video Oficial), נבדק ב-2019-04-22 Certificazioni - FIMI, www.fimi.it (באיטלקית) Gold & Platinum, RIAA (באנגלית) "Ultratop − Goud en Platina – singles 2019". Ultratop. Hung Medien. Retrieved August 9, 2019. Datenbank: BVMI, www.musikindustrie.de Daddy Yankee Feat. Snow "Con Calma" | IFPI, ifpi.dk El portal de Música, www.elportaldemusica.es ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl Les certifications, SNEP (בצרפתית) Gold/Platinum, Music Canada (באנגלית) Original Soundtrack, Footloose - Ost, Album, BPI (באנגלית) Con Calma (feat. Snow) - Single by Daddy Yankee (באנגלית אמריקאית), נבדק ב-2019-12-26 Con Calma (feat. Snow) [Remix] - Single by Daddy Yankee & Katy Perry (באנגלית אמריקאית), נבדק ב-2019-12-26 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-04-21
חאמרנבטי השנייה

חאמרנבטי השנייה הייתה מלכה מצרית מהשושלת הרביעית. הייתה אשתו ואחותו של הפרעה מנכאורע. ידוע כי חאמרנבטי הייתה אשתו ואחותו של הפרעה מנכאורע. לטענת מנתון, מנכאורע היה בנו של פרעה בשם ביכריס. לדברי הרודוטוס הוא היה בנו של ח'ופו (חיאופס). אולם על פי עדויות ארכאולוגיות מנכאורע וחאמרנבטי היו בניו של חאפרו, ולפיכך נכדיו של ח'ופו. אמם נקראה חאמרנבטי הראשונה. ישנם רמזים כי חאמרנבטי הראשונה הייתה למעשה בתו של חאפרו, ולפיכך גם אחות מאב של מנכאורע וחאמרנבטי השנייה. מנכאורע עלה לשלטון לאחר מותו של חאפרו באזור שנת 2532 לפנה"ס, ושלט בין 18 ל-28 שנים. מבין ילדיו השונים של מנכאורע, ידוע בוודאות כי חאמרנבטי הייתה אמו של בנו ח'ונר. בקבר גלארזה, המהווה חלק ממתחם הפירמידות בגיזה, נמצאו פסל וטקסטים המזכירים את חאמרנבטי השנייה לצד חאמרנבטי הראשונה. ייתכן שחאמרנבטי הראשונה החלה בבנייה זו וחאמרנבטי השנייה השלימה אותה. ייתכן והיא נקברה בפירמידה G3a או פירמידה G3b המהוות חלק ממתחם פירמידת מנכאורע. Tyldesley, Joyce. Chronicle of the Queens of Egypt. Thames & Hudson. 2006 Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004 Grajetzki, Ancient Egyptian Queens: A Hieroglyphic Dictionary, Golden House Publications, London, 2005 מדיה וקבצים בנושא חאמרנבטי השנייה בוויקישיתוף שרידי כתבי מנתון באתר קורטיוס הרודוטוס, ספר שני, 129.
חאמרנבטי הראשונה

חאמרנבטי הראשונה הייתה מלכה מצרית מהשושלת הרביעית. הייתה אשתו ואחותו של הפרעה חאפרו. אין כתובות המציינות במפורש את חאמרנבטי הראשונה כבתו של חאפרו, אולם ידוע כי היא הייתה אמם של מנכאורע וחאמרנבטי השנייה, אשר היו שניהם בניו של חאפרו כך שככל הנראה היא הייתה אשתו. היא נזכרת כבתו של פרעה, אולם לא ברור האם הייתה בתו של ח'ופו ולפיכך חאפרו היה אחיה, או שמא הייתה בתו של חאפרו ונישאה לאביה. בקבר גלארזה, המהווה חלק ממתחם הפירמידות בגיזה, נמצאו פסל וטקסטים המזכירים את חאמרנבטי השנייה לצד חאמרנבטי הראשונה. ייתכן שחאמרנבטי הראשונה החלה בבנייה זו וחאמרנבטי השנייה השלימה אותה. Tyldesley, Joyce. Chronicle of the Queens of Egypt. Thames & Hudson. 2006 Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004 Grajetzki, Ancient Egyptian Queens: A Hieroglyphic Dictionary, Golden House Publications, London, 2005
מיכאל מוראד

מיכאל מוראד (בערבית: ميخائيل مراد;‏ 1906, בגדאד – 13 בפברואר 1986, תל אביב) היה משורר, סופר, עיתונאי ואיש אקדמיה יהודי-עיראקי, ממניחי היסוד לספרות הערבית של היהודים במאה העשרים, הן בתחום השירה הן בתחום הפרוזה. בין השנים 1941–1947 שימש מוראד כמנהל בית הספר התיכון היהודי "שמאש" בבגדאד. חלק משירתו בערבית התפרסמה בעיתונות היהודית (כגון: אל-מצבאח) ואוסף של שירי אהבה יצא לאור בשנת 1931. מיכאיל גם כתב פרוזה לטובת זכויות נשים ופלאחים, ומתח ביקורת על אמונות טפלות. לאחר עלייתו לישראל בשנת 1949, התמחה בחינוך הערבי וכתב מספר ספרי לימוד. בהיותו בישראל, הוא השלים לימודי תואר שני באוניברסיטה העברית. בשנת 1965 סיים באוניברסיטת תל אביב את עבודת הדוקטורט, שהתבססה על חומר מן הגניזה הקהירית. ספר שיריו הכולל התפרסם ב-1988, שנתיים אחרי מותו. ד'ר מוראד מיכאל, באתר he.billiongraves.com לעיתים נכתב מיכאל מוראד ד"ר מוראד מיכאל (1906-1986): אוסף מיצירותיו הספרותיות 1988 [בערבית / מיכאל, מוראד - הגלריה לספרות - ספרים משומשים, נדירים ועתיקים], באתר bookgallery.co.il مراد ميخائيل, באתר http://www.almoajam.org נביל עבדל אמיר א-ראבי, مراد میخائیل ...الشاعر الذي أول من كتب قصائد النثر, באתר http://www.ssrcaw.org Mīkhāʾīl, Murād, Encyclopedia of Jews in the Islamic World Michael (Mikhail) Murad, Encyclopedia of Modern Jewish Culture פרופ' ראובן שניר, ד"ר מוראד מיכאל (בגדאד, 1906-תל אביב, 1986), 24 בנובמבר 2011 MĪKHĀʾĪL, MURAD באתר Encyclopedia.com סופרים יהודים בולטים, "זמן יהודי חדש" ב"כותר ספרי לימוד" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
נטלי פאק

נטלי פאק (בצרפתית: Nathalie Pâque; נולדה ב-11 במאי 1977) היא זמרת בלגית שייצגה את צרפת באירוויזיון 1989. פאק נולדה בלייז' ובילדותה השתתפה בחוגי דרמה וריקוד. בשנת 1989, נבחרה פאק על ידי ערוץ France 2 לייצג את צרפת באירוויזיון עם השיר "J'ai volé la vie", ובגיל 11 בלבד, הייתה לזמרת הסולו הצעירה בהיסטוריה שהופיעה באירוויזיון. בתחרות עצמה סיימה פאק במקום השמיני. כתוצאה מהופעתה השנויה במחלוקת באירוויזיון מפאת גילה, יחד עם גילי נתנאל בן ה-12 שייצג את ישראל באותה התחרות, הוציא איגוד השידור האירופאי כלל לפיו, על המתמודדים להיות לפחות בני שש עשרה. בהמשך, הוציאה פאק מספר סינגלים במהלך שנות התשעים, ב-1996 יצא אלבומה "C’est vrai… je t’aime" וב-1998 יצא אלבומה השני "Chante-nous la vie". כן השתתפה פאק במספר מחזות זמר וביניהם טיטניק ושיר אשיר בגשם. בעשור הראשון של המאה ה-21 השתתפה במספר פרקים של תוכנית המוזיקה "Chanter la vie". אתר האינטרנט הרשמי של נטלי פאק נטלי פאק, ברשת החברתית פייסבוק נטלי פאק, במסד הנתונים הקולנועיים IMDb (באנגלית) נטלי פאק, באתר ספוטיפיי נטלי פאק, באתר Last.fm (באנגלית) נטלי פאק, באתר MusicBrainz (באנגלית) נטלי פאק, באתר דיזר נטלי פאק, באתר Discogs (באנגלית) ביוגרפיה באתר הרשמי נטלי פאק באתר discogs אבי מורגנשטרן, אכזבה, מעריב 8 במאי 1989 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
305

שנת 305 היא השנה החמישית במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 305 ניתן לה בדיעבד. כל התאריכים שלהלן הם לפי הלוח היוליאני. 1 במאי – דיוקלטיאנוס, ומקסימיאנוס קיסרי רומא ששלטו בשותפות, פורשים מתפקידם מרצון, הקיסרים היחידים לעשות כן להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 305‎ נפטרים ב-305‎ מדיה וקבצים בנושא 305 בוויקישיתוף
מרדכי אולמרט

מרדכי אולמרט (16 בינואר 1908 - 30 במרץ 1998) היה פעיל ציוני רוויזיוניסטי, איש התיישבות, חבר הכנסת בכנסת השלישית והרביעית. אביו של ראש הממשלה לשעבר, אהוד אולמרט. אולמרט נולד באימפריה הרוסית, בעיר בוגורוסולן בחבל (גוברניה) של סמרה שעל הנהר וולגה למשפחה שישבה במקום דורות מספר. אבי סבו של אולמרט היה קנטוניסט, נחטף בילדותו וגויס לצבא הצאר. לאחר שירות מאולץ בצבא במשך 25 שנים, שוחרר והתיישב בעיר סמרה על הנהר וולגה. שם המשפחה "אולמרט" הוא ככל הנראה שיבוש של שמו האמיתי מילדותו, שאותו לא זכר במדויק. בעקבות המהפכה הבולשביקית ב-1917 נמלטה המשפחה למנצ'וריה שבסין והתיישבה בעיר ציציקר שליד חרבין. ב-1927 הצטרפה המשפחה לקהילה היהודית הגדולה של יוצאי רוסיה בעיר חרבין. מרדכי אולמרט, באותה עת בן 19 ומעריץ של זאב ז'בוטינסקי, נמשך לפעילות ציונית ויחד עם קבוצת צעירים שגיבש סביבו הקים ב-1929 את סניף בית"ר בעיר ועמד בראשו. התנועה קנתה אחיזה רחבה בקרב הצעירים היהודים בעיר, ובתוך זמן קצר הייתה לתנועה המובילה במקום. באותה תקופה הכיר אולמרט את בלה וגמן, פעילה נלהבת בתנועה, והשניים נישאו. ב-1930 עזב אולמרט את חרבין, ולאחר שנים אחדות באירופה בהן למד חקלאות בהכשרה בהולנד, הגיע לארץ ישראל בשנת 1933 יחד עם רעייתו בלה. השניים הצטרפו למחתרת האצ"ל והיו פעילים במשימות נגד המנדט הבריטי. הם השתייכו לקבוצה קטנה יחסית של פעילים רוויזיוניסטים שקדשה את ערכי ההתיישבות החקלאית, ובמשך שנים אחדות נדדו בין משקים חקלאיים ביתריים שייסדו עם חבריהם לתנועה. במשק אותו ייסדו במבצר שוני, ששימש גם בסיס לפעולות האצ"ל, נולד השלישי מבין ארבעת בניהם, אהוד אולמרט, אח לעמרם וירמי הבוגרים ממנו. לאחר שנים אחדות עברו משם לייסוד ההתיישבות הביתרית החדשה "נחלת ז'בוטינסקי" בבנימינה, שם השתקעו ושם נולד בנם הרביעי יוסי. במקום הפעילו משק קטן שכלל כרם, מספר פרות ולול תרנגולות. ב-1947 נשלח אולמרט על ידי מפקד האצ"ל מנחם בגין למסע גיוס תרומות בקרב הקהילות היהודיות בסין, בחרבין ובסביבתה. התרומות שגויסו שימשו למימון האונייה אלטלנה שמפקדה אליהו לנקין היה מקורב מאוד למשפחת אולמרט. לאחר הקמת המדינה נרתם אולמרט לפעילות פוליטית בתנועת החרות. הוא עמד בראש תנועת ההתיישבות של חרות, וכיהן מטעמה כחבר כנסת בין 1955 ל-1961, בכנסת השלישית והרביעית. כאיש התיישבות עובדת היה במובנים רבים חריג בתנועה, וגם נודע כאפיקורס מוחלט הרחוק מערכי הדת והמסורת. ב-1955 הסתכסך אולמרט עם ראש התנועה מנחם בגין עליו הרבה למתוח ביקורת, ואולץ לוותר על כיסאו ולפרוש מן הכנסת. בהמשך הצטרף לקבוצת הפורשים בראשותו של שמואל תמיר שהקימה את המרכז החופשי והיה מזכ"ל המפלגה, אך לא כיהן מטעמה בכנסת. את קורות חייו גולל מרדכי אולמרט בספרו האוטוביוגרפי "דרכי בדרך הרבים". בספרו הוא מספר כיצד נתגלגל ממשפחה מתבוללת ברוסיה למנהיג בית"רי בסין, גילה את שורשיו ועלה ארצה עם חזון של עיסוק בחקלאות. מרדכי אולמרט, באתר הכנסת מרדכי אולמרט, באתר כנסת פתוחה מידע על מרדכי אולמרט בקטלוג הספרייה הלאומית הספרים של מרדכי אולמרט, באתר "סימניה" הקהילה היהודית בחרבין ומרדכי אולמרט, אתר בית התפוצות הקבר של מרדכי אולמרט בבית העלמין בנימינה, באתר BillionGraves
אמורי וסילי

אמורי וסילי (בצרפתית: Amaury Vassili; נולד ב-8 ביוני 1989) הוא זמר צרפתי. ייצג את צרפת באירוויזיון 2011. וסילי נולד ברואן. מגיל צעיר החל לשיר ולמד בבית ספר למוזיקה. ב-2003 זכה בתחרות שירה כאשר שר את השיר "אמסטרדם" של ז'אק ברל. לאחר מכן השתתף בתחרות נוספת כששר את השיר "Les Lacs du Connemara" של מישל סרדו. ב-2009 יצא אלבומו "Vincerò", אשר מכר יותר מ-250,000 עותקים וזכה להצלחה מעבר לגבולות צרפת. ב-2010 יצא אלבומו השני "Canterò". ב-2011 נבחר על ידי הטלוויזיה הצרפתית לייצג את צרפת באירוויזיון באותה שנה. השיר שנבחר שיבצע בתחרות הוא "Sognu" ("אני חולם") (אנ'), בשפה הקורסיקאית. באירוויזיון דורג במקום ה-15 עם 82 נקודות. ב-2011 הופיע וסילי בפרק של התוכנית הצרפתית "המבצר". מדיה וקבצים בנושא אמורי וסילי בוויקישיתוף אתר האינטרנט הרשמי של אמורי וסילי אמורי וסילי, ברשת החברתית אקס (טוויטר) אמורי וסילי, באתר אפל מיוזיק (באנגלית) אמורי וסילי, באתר ספוטיפיי אמורי וסילי, באתר MusicBrainz (באנגלית) אמורי וסילי, באתר דיזר אמורי וסילי, באתר Yandex.Music (ברוסית) אמורי וסילי, באתר Discogs (באנגלית) אמורי וסילי, באתר Songkick (באנגלית) Marilyn Z. Tomlins, Eurovision Song Festival 2011 … France … Amaury Vassili - The Website Of Author Marilyn Z. Tomlins (באנגלית) (ארכיון) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קדר (בית חרושת)

"קדר" או "קדר - תעשיות חרס בע"מ" היה בית חרושת לקרמיקה שנוסד בחיפה בשנת 1934. בית החרושת "קדר" נבנה בשנת 1935 בעמק זבולון, בראשיתו העסיק חמישה פועלים. מייסדיו היו, זיגפריד ורוזה רוזה כץ ילידי גרמניה, שעלו ב-1934 במסגרת העלייה החמישית לארץ ישראל לאחר שזיגפריד הכשיר את עצמו במפעל קרמיקה בברלין, והביא עימו ציוד תעשייתי מתאים. הם החלו בניסויים באולם ששכרו בטכניון בשנת 1934. בשלהי שנות השלושים הם מכרו את המפעל. המפעל הציג את תוצרתו לראשונה ב"יריד המזרח" בשנת 1936. בשנת 1941 השתתף בתערוכת "Palestine Government Industrial Exhibition" שהתקיימה בקהיר. בשנת 1945 הרחיב המפעל, שכבר מנה כ-80 עובדים, את שטחו. "קדר" הפך לאחד ממפעלי הקרמיקה הגדולים בתעשיית הקרמיקה הישראלית. בשיאו העסיק המפעל כ-90 עובדים. עם זאת, החל מהחל משנות ה-50 של המאה ה-20 סבל המפעל מקשיים ניהוליים ופיננסים וגררו מחסור בפיתוח המפעל ותשתיתו הטכנולוגית. בשנת 1950 מונתה במפעל "ועדת ייצור", שתפקידה היה להגדיל את תפוקתו. בשנת 1961 מונה למפעל מפרק זמני עקב חובות בסך 700,000 ל"י. בעקבות זאת הפך המפעל לקואופרטיב בבעלות עובדיו, שפעל עד לשנת 1963 ואז פורק. בשנת 1967 נקלע המפעל לקשיים והוציא את עובדיו לחופשה. מדיה וקבצים בנושא קדר בוויקישיתוף ראו: "קדר" תעשית כלי חרס, דבר, 19 באוגוסט 1936 ראו: תערוכה בקהיר, 1941, באתר אימגו ראו: אגף נוסף ל"קדר", משמר, 5 בדצמבר 1945 ראו: מועצת ייצור מסכמת פעולתה, דבר, 25 באפריל 1950 ראו: אגודת קדר קואופרטיב למוצרי קרמיקה בחיפה בע"מ, ארכיון משרד הכלכלה והתעשייה, מס' תיק ISA-moital-moital-0011o4n; וגם: מפרק זמני למפעל "קדר", למרחב, 3 בינואר 1961 ראו: מאמצים להפעיל ביח"ר "קדר", על המשמר, 26 ביוני 1967
483

שנת 483 היא השנה ה-83 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 483 ניתן לה בדיעבד. כל התאריכים שלהלן הם לפי הלוח היוליאני. 13 במרץ – פליקס השלישי מתמנה לאפיפיור 11 במאי – יוסטיניאנוס הראשון, קיסר האימפריה הביזנטית (נפטר ב-565) 10 במרץ – האפיפיור סימפליקיוס להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 483‎ נפטרים ב-483‎ מדיה וקבצים בנושא 483 בוויקישיתוף
מסלול הדמעות

מסלול הדמעות (באנגלית: The Trail of Tears) הוא כינוי לסדרת גירושים של אוכלוסייה אינדיאנית בארצות הברית, מהאזורים שבהם ישבו במשך דורות בדרום-מזרח ארצות הברית, אל טריטוריות ממערב לנהר המיסיסיפי שכונו הטריטוריה האינדיאנית (Indian Territory). הגירושים בוצעו על ידי הממשל האמריקני לאחר שהועבר חוק גירוש האינדיאנים (אנ'). בדרך לשמורה החדשה סבלה האוכלוסייה שגורשה ממחלות ומרעב, ורבים מתו לפני שהגיעו לטריטוריה האינדיאנית. האוכלוסייה שגורשה כללה אנשים מהעמים האינדיאנים צ'רוקי, מוסקוגי, סמינול, צ'יקאסו וצ'וקטו, וכן העבדים האפריקנים של המגורשים שנאלצו לצעוד ליעדם בליווי מיליציות אמריקניות. הגירוש האחרון באזור שממזרח למיסיסיפי היה של עם הצ'רוקי ב-1838, בעקבות גילוי זהב בג'ורג'יה ב-1828 שהוביל לבהלה לזהב שם. כ-2,000 עד 8,000 מתוך 16,543 בני צ'ירוקי שגורשו, נספו בדרך לטריטוריה האינדיאנית. מדיה וקבצים בנושא מסלול הדמעות בוויקישיתוף מסלול הדמעות, באתר אנציקלופדיה בריטניקה (באנגלית) Inskeep, Steve (2015). Jacksonland: President Jackson, Cherokee Chief John Ross, and a Great American Land Grab. New York: Penguin Press. pp. 332–333. ISBN 978-1-59420-556-9. Thornton, Russell (1991). "The Demography of the Trail of Tears Period: A New Estimate of Cherokee Population Losses". In William L. Anderson (ed.). Cherokee Removal: Before and After. pp. 75–93. Curtis, Nancy C. (1996). Black Heritage Sites. United States: ALA Editions. p. 543. ISBN 0-8389-0643-5. Prucha, Francis Paul (1995-01-01). The Great Father: The United States Government and the American Indians. U of Nebraska Press. pp. 241 note 58. ISBN 0803287348. Ehle, John (2011-06-08). Trail of Tears: The Rise and Fall of the Cherokee Nation. Knopf Doubleday Publishing Group. pp. 390–392. ISBN 9780307793836. Carter, Samuel (1976). Cherokee sunset: a nation betrayed : a narrative of travail and triumph, persecution and exile. Doubleday. p. 232. ISBN 9780385067355. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
טום דייס

טום דייס (באנגלית: Tom Dice; נולד ב-25 בנובמבר 1989) הוא זמר בלגי, שייצג את בלגיה באירוויזיון 2010. דייס נולד בשם טום אקהוט (באנגלית: Tom Eeckhout) בעיר אקלו (אנ') שבצפון בלגיה. בילדותו החל לנגן בגיטרה ובנעוריו החל לכתוב שירים. ב-2005 הצטרף ללהקה דייס (אנ'), ושם החל להשתמש בשם הבמה טוק אקהוט דייס. ב-2008 השתתף דייס בגרסה הפלמית של הראליטי "אקס פקטור", וסיים במקום השני. ביוני 2009 הוציא את הסינגל הראשון שלו שהיווה קאבר לשיר Bleeding Love של ליאונה לואיס. השיר דורג שביעי במצעד פזמונים הפלמי, ובעקבות הוצאתו זכה דייב למועמדות בפרסי ה-TMF, פרס מוזיקה בלגי בקטגוריית "האמן החדש הטוב ביותר". בנובמבר 2009 הודיעה רשות השידור הפלמית VRT שבחרה בדייס לייצג את בלגיה באירוויזיון 2010 בנורווגיה. בין נימוקי בחירתו צוין קולו הייחודי. השיר שנבחר לאירוויזיון הוא Me and My Guitar ("אני והגיטרה שלי") שדייס נמנה עם כותביו. בשלב חצי הגמר הגיע דייס למקום הראשון; ובגמר סיים דייס במקום השישי. זהו ההישג הטוב ביותר של בלגיה מאז 2003. ב-2010 יצא אלבומו Teardrops. מדיה וקבצים בנושא טום דייס בוויקישיתוף אתר האינטרנט הרשמי של טום דייס טום דייס, ברשת החברתית אינסטגרם טום דייס, במסד הנתונים הקולנועיים IMDb (באנגלית) טום דייס, באתר ספוטיפיי טום דייס, באתר סאונדקלאוד (באנגלית) טום דייס, באתר Last.fm (באנגלית) טום דייס, באתר AllMusic (באנגלית) טום דייס, באתר MusicBrainz (באנגלית) טום דייס, באתר דיזר טום דייס, באתר Yandex.Music (ברוסית) טום דייס, באתר Discogs (באנגלית) טום דייס, באתר Songkick (באנגלית) טום דייס, באתר Genius טום דייס, באתר SecondHandSongs טום דייס, באתר בילבורד (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
538

שנת 538 היא השנה ה-38 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 12 במרץ – הגותים נסוגים לרוונה ובכך מסיימים את המצור שהטילו על העיר רומא 30 בנובמבר – גרגוריוס מטור, ראשון ההיסטוריונים הפרנקים (נפטר ב-594) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 538‎ נפטרים ב-538‎ מדיה וקבצים בנושא 538 בוויקישיתוף
שחרית (פירושונים)

האם התכוונתם ל... תפילת שחרית – תפילה יהודית הנאמרת בבוקר תפילת שחרית של שבת שחרית – אלבום הבכורה של הזמר שי צברי שחרית – יומון חרדי דיגיטלי המופץ בדואר אלקטרוני החל מ-2016 שחרית (יישוב) – יישוב צפונית־מערבית לברוכין, בדרום־מערב השומרון שחר חלק היממה שלפני זריחת השמש שֵחְרית (ג'יבאלי) – שפה שמית מודרנית בדרום חצי האי ערב. מכון שחרית – עמותה ישראלית שחר (פירושונים)
ראלף מולר

ראלף מולר (בגרמנית: Ralf Moeller; נולד ב-12 בינואר 1959) הוא שחקן גרמני ולשעבר מפתח גוף. ראלף מולר נולד ברקלינגהאוזן לאורסולה והלמוט ובילדותו התאמן בשחייה. ב-1976 החל לעסוק בפיתוח גוף וב-1984 זכה באליפות בתחום. ב-1988 התמודד בתחרות פיתוח הגוף במר אולימפיה, אך זכה במקום האחרון. ברום גובהו (1.97 מטר) הוא נחשב אחד הגבוהים בתחום. הוא מחזיק בתואר של "המשתתף הגבוה ביותר בתחרות מר אולימפיה" ב-1988 הופיע מולר לראשונה כשחקן בפרק של הסדרה "Tatort" (אנ') ששודרה בערוץ הגרמני Das Erste. שנה לאחר מכן, ב-1989, החל מולר את הקריירה הקולנועית שלו בסרט "מכונת תופת" לצד ז'אן-קלוד ואן דאם. ב-1992 שיחק מולר בסרט "חייל אוניברסלי" לצד דולף לונדגרן וז'אן-קלוד ואן דאם ששיחק עמו בסרט הקודם. ב-1993 גילם מתמודד בלתי מנוצח ואכזר המעורב בקרבות רחוב בזירה מחתרתית בשם ברקוס בסרט "המובחר שבמובחרים 2" עם אריק רוברטס ופיליפ ריי. ב-1995 שיחק את התפקיד הראשי בסרט "סאגות הוויקינגים" (אנ') המתרחש באיסלנד בתקופה הוויקינגית. ב-1997 שיחק בסרט "באטמן ורובין". בין 1997–1998 גילם מולר את קונאן הברברי בסדרת ההרפתקאות "קונאן". ב-2000 שיחק מולר לוחם גרמני בסרט עטור הפרסים, "גלדיאטור". ב-2003 הופיע מולר בקליף של השיר "I Like It Loud" של להקת סקוטר. בשנת 2004 שיחק בסרט הטלוויזיה הגרמני "קללת הטבעת" לצד שחקנים כמו מקס פון סידוב ואלישה ויט. בשנת 2010 שיחק בסרט "עלילות האימפריה הקדומה". בשנת 2020 שיחק בסרט "Breach" לצד ברוס ויליס. בשנת 2022 יעלה סרט אמנויות הלחימה "קונג פיורי 2", סרט ההמשך לסרט השוודי הקצר "קונג פיורי", בו משתתף מולר לצד ארנולד שוורצנגר ומייקל פסבנדר. מולר נשוי לאנט ולו שתי בנות. אתר האינטרנט הרשמי של ראלף מולר (בגרמנית) ראלף מולר, במסד הנתונים הקולנועיים IMDb (באנגלית) ראלף מולר, באתר AllMovie (באנגלית) ראלף מולר, באתר Rotten Tomatoes (באנגלית) ראלף מולר, במסד הנתונים הקולנועיים KinoPoisk (ברוסית) ראלף מולר, באתר Discogs (באנגלית) ראלף מולר, באתר muscleandfitness Tallest Bodybuilders Ever, The Barbell, ‏24 ביולי 2022 The Mr. Olympia Record Book, The Barbell, ‏5 בנובמבר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ליסי (זמרת)

אליזבת' קורין מאורוס (באנגלית: Elisabeth Corrin Maurus; נולדה ב-21 בנובמבר 1982), הידועה בשם הבמה ליסי (Lissie), היא זמרת-יוצרת אמריקאית. ליזי נולדה כאליזבת' קורין מאורוס, האחות הצעירה מבין 4 אחים וגדלה ברוק איילנד, אילינוי. אביה רופא ואמה, שמוצאה שוודי, מעצבת פנים. מגיל צעיר התעניינה בשירה ובמוזיקה. כשהייתה בת תשע שיחקה את התפקיד הראשי במחזמר אנני. ליסי זכתה לפרסום ראשוני כאשר הוציאה בשנת 2008 את השיר The Longest Road יחד עם יוצר המוזיקה האלקטרונית מורגן פייג'. השיר הגיע למקום הרביעי במצעד שירי הדאנס קלאב של הבילבורד, והרמיקס של Deadmau5 לשיר היה מועמד לפרס גראמי של שנת 2009 בקטגוריית "ההקלטה המעובדת מחדש הטובה ביותר (לא קלאסית)". המיני-אלבום הראשון שלה Why You Runnin ראה אור בנובמבר 2009. אלבום הבכורה שלה, Catching a Tiger, ראה אור ביוני 2010. בשנת 2010 היא הקליטה גם את הסינגל "When I'm Alone". אלבומה השני, Back to Forever יצא באוקטובר 2013. האלבום הראשון שלה כמוזיקאית עצמאית ואלבומה השלישי My Wild West ראה אור ב-12 בפברואר 2016 וזכה לביקורות טובות. אלבומה הרביעי Castles יצא ב-23 במרץ 2018 בהשקה בינלאומית. 2010: Catching a Tiger 2013: Back to Forever 2016: My Wild West 2018: Castles 2011: Live at Shepherd's Bush Empire 2016: Live at Union Chapel 2007: Lissie 2009: Why You Runnin' 2011: Covered Up With Flowers 2013: Love in the City 2014: Cryin' to You מדיה וקבצים בנושא ליסי בוויקישיתוף אתר האינטרנט הרשמי של ליסי ליסי, ברשת החברתית פייסבוק ליסי, ברשת החברתית אקס (טוויטר) ליסי, ברשת החברתית אינסטגרם ליסי, סרטונים בערוץ היוטיוב ליסי, במסד הנתונים הקולנועיים IMDb (באנגלית) ליסי, באתר אפל מיוזיק (באנגלית) ליסי, באתר ספוטיפיי ליסי, באתר סאונדקלאוד (באנגלית) ליסי, באתר Last.fm (באנגלית) ליסי, באתר AllMusic (באנגלית) ליסי, באתר MusicBrainz (באנגלית) ליסי, באתר דיזר ליסי, באתר Yandex.Music (ברוסית) ליסי, באתר Discogs (באנגלית) ליסי, באתר Songkick (באנגלית) ליסי, באתר SecondHandSongs ליסי, באתר בילבורד (באנגלית)